13. Øgede frihedsgrader til håndtering af faglige udfordringer i skoleåret 2021/22 (Åben)
Tidl. politisk behandling
Forventet sagsgang
BS-U, ØK, BY
Lovgrundlag
Folkeskoleloven, Lov nr. 241 19.03.2020
SAGENS INDHOLD
Byrådet skal i denne sag tage stilling til en række udvidede frihedsgrader til håndtering af faglige 
udfordringer i skoleåret 2021/22 som følge af corona-krisen.
1. juni 2021 indgik regeringen sammen med Venstre, Dansk Folkeparti, Socialistisk Folkeparti, Radikale 
Venstre, Enhedslisten, Det Konservative Folkeparti, Liberal Alliance og Alternativet ”Aftale om håndtering 
af faglige udfordringer hos elever i grundskolen og på ungdoms- og voksenuddannelser”.
Formålet er at understøtte skolernes og kommunernes arbejde med at håndtere det faglige efterslæb, som 
nogle elever oplever som følge af den ændrede hverdag med nødundervisning og sundhedsmæssige 
retningslinjer, der har været indgribende i forhold til undervisningen (fx tid brugt til hyppig håndvask og test 
i skoletiden). 
Frihedsgraderne på folkeskoleområdet er udmøntet i en bekendtgørelse, der træder i kraft 1. august 2021. 
Bekendtgørelsen ophæves 16. november 2021 sammen med den såkaldte nødlov (Lov nr. 241 af 19. marts 
2020). Den vil derfor skulle afløses af en ændring af folkeskoleloven.
Frihedsgraderne indebærer, at Byrådet og skolelederne kan træffe beslutning om at fravige nogle af 
folkeskolelovens bestemmelser i skoleåret 2021/22. Det drejer sig om:

Elevplaner

Skoledagens længde og den understøttende undervisning

Målsætningen om fuld kompetencedækning

[adresse]
Hvis frihedsgraderne anvendes, er det ud fra den grundlæggende forudsætning, at elevernes faglige 
udvikling herved bedre kan tilgodeses.
Herunder uddybes mulighederne:

Fravigelse af kravet om elevplan: Skolens leder kan træffe beslutning om, at skolen ikke skal 
udarbejde elevplaner for hver enkelt elev fra 0.-9. klassetrin. Skolerne skal fortsat løbende foretage 
evaluering af elevernes udbytte af undervisningen - og anvende evalueringen til vejledning og fortsat 
planlægning og tilrettelæggelse af undervisningen.

Fravigelse af skoledagens længde og den understøttende undervisning: Byrådet kan godkende, at 
skolen konverterer dele af eller al understøttende undervisning til andre aktiviteter, der indebærer et 
tilsvarende personaleforbrug for skolen i undervisningen. Det kan fx være tolærertimer, flere fagtimer, 
holddeling eller særlige intensive forløb. Skolen vil skulle finde tid til de aktiviteter, der normalt indgår i 
klassens tid i den fagopdelte undervisning, hvis al understøttende undervisning konverteres. Elever 
vil skulle tilbydes plads i SFO og klubtilbud i de timer skoledagen forkortes uden særskilt betaling fra 
Sagsnr. EMN-2021-01789
DokID: 2458437
Sagsbehandler hpje
Byråd
31-08-2021 19:00
forældrene. En godkendelse sker efter ansøgning fra skolens leder og efter indhentet udtalelse fra 
skolebestyrelsen. Kompetencen kan dog delegeres til skolelederen. Favrskov Byråd har delegeret 
tilsvarende beslutninger om afkortning af skoledagens længde til den enkelte skoleleder fra og med 
skoleåret 2019/20. Det skete i forbindelse med behandlingen af Budget 2019-22, hvor der også blev 
afsat en pulje til øget åbningstid i SFO og klub.  

Fravigelse af målsætningen om fuld kompetencedækning: Byrådet kan beslutte, at skolerne skal 
have mulighed for at fravige målsætningen om kompetencedækning i skoleåret 2021/22 og fortsætte 
med at prioritere pædagogiske hensyn fx få-lærer-princippet, hvor klasserne kan have de samme 
lærere i løbet af skoledagen. Kompetencen kan delegeres til skolelederne. Byrådet har hidtil skullet 
sikre, at lærerne har undervisningskompetence fra læreruddannelsen eller tilsvarende faglig 
kompetence i de fag, de underviser i. Den nationale målsætning er 90 pct. i 2021. [adresse] 
Kommunes kompetencedækning har ligget over 90 pct. i årene inden covid-19.

Fravigelse af kravet om at udarbejde kvalitetsrapport: Byrådet kan på et møde beslutte, at der ikke 
skal udarbejdes kvalitetsrapport i skoleåret 2021/22. Kommunen skal dog fortsat løbende forholde sig 
til elevernes faglige udvikling og trivsel. Favrskov Byråd har tidligere vedtaget, at der udover 
kvalitetsrapporten udarbejdes en rapport for hver enkelt skole. Skolerapporterne er alene en lokal 
beslutning.
VURDERING
På baggrund af ovenstående foreslår Børn og Kultur:

At Børne- og Skoleudvalget orienteres, hvis en skole ikke udarbejder elevplaner i skoleåret 2021/22. 

At Byrådet delegerer kompetencen til at konvertere understøttende undervisning til andre aktiviteter 
med et tilsvarende personaleforbrug til den enkelte skoleleder i lighed med Byrådets tidligere 
beslutninger om nedsættelse af skoledagens længde jf. bl.a. Budget 2019-22, herunder pulje til øget 
åbningstid i SFO og klub. 

At Byrådet delegerer kompetencen til at fravige målsætningen om fuld kompetencedækning til den 
enkelte skoleleder, som hermed fortsat får mulighed for at prioritere pædagogiske hensyn.

At der ikke udarbejdes skolerapporter i skoleåret 2021/22, mens den samlede kvalitetsrapport med 
skolefordelte resultater fastholdes og sendes til udtalelse ved skolebestyrelserne som vanligt. De 
data, der indgår i rapporten, danner grundlag for dialog og kvalitetsudvikling på den enkelte skole og 
mellem skolens ledelse og forvaltningen. Datagrundlaget vil dog være påvirket af de seneste års 
corona-krise. Det nærmere indhold i kvalitetsrapporten forventes behandlet på et kommende møde i 
Børne- og Skoleudvalget.
ØKONOMI
Hvis Byrådet beslutter udmøntning af tilskud til håndtering af faglige udfordringer og trivsel jf. 
sagsfremstillingen ”Udmøntning af tilskud til håndtering af faglige udfordringer og trivsel”, der er på Børne- 
og Skoleudvalgets dagsorden 11. august 2021, vil den enkelte leder kunne prioritere at anvende midler 
herfra til øget åbningstid. 
INDSTILLING
Direktøren for Børn og Kultur indstiller til Byrådet:
1.
At Børne- og Skoleudvalget orienteres, hvis en skole ikke udarbejder elevplaner i skoleåret 2021/22. 
2.
At kompetencen til at konvertere understøttende undervisning til andre aktiviteter med et tilsvarende 
personaleforbrug delegeres til den enkelte skoleleder. 
3.
At kompetencen til at fravige målsætningen om fuld kompetencedækning delegeres til den enkelte 
skoleleder.
4.
At der ikke udarbejdes skolerapporter i skoleåret 2021/22, mens den samlede kvalitetsrapport med 
skolefordelte resultater fastholdes.
BESLUTNING
Børne- og Skoleudvalget, 11. August 2021:
Fraværende: Ingen
Indstilles godkendt.
Økonomiudvalget, 19. August 2021:
Fraværende: Ingen
Indstilles godkendt.
Byrådet, 31. august 2021:
Fraværende: Benedikte Nilsson
Godkendt.
Bilag
